Ol Witnes Bilong Jehova i Wanpela Lain Kalt?
Nogat, ol Witnes Bilong Jehova i no wanpela lain kalt. Mipela i Kristen husat i wok strong long bihainim pasin bilong Jisas Krais na bihainim ol tok bilong em.
Kalt em wanem samting?
Ol man i gat kain kain tingting long dispela wed “kalt.” Tasol tingim 2-pela tingting planti man i gat long ol kalt, na bilong wanem ol dispela tingting i no stret wantaim pasin mipela i save bihainim.
Sampela i ting kalt i wanpela nupela lotu o narakain lotu. Ol Witnes Bilong Jehova i no bin kamapim wanpela nupela lotu, nogat. Mipela i bihainim pasin bilong ol Kristen long taim bilong ol aposel long mekim lotu; ol pasin bilong ol na tok ol i skulim ol man long en i stap long Baibel. (2 Timoti 3:
16, 17) Mipela i bilip olsem Baibel i mas makim wanem ol pasin i stret we lotu i mas bihainim.
Sampela i ting kalt i wanpela lotu we inap nogutim man na i gat man olsem lida bilong en. Ol Witnes Bilong Jehova i no bihainim wanpela man olsem lida bilong ol. Mipela i bihainim tok Jisas i mekim long ol disaipel bilong en, olsem: “Yupela i gat wanpela Lida tasol, em Krais.”
—Matyu 23:10.
Ol Witnes Bilong Jehova i no wanpela kalt we inap nogutim man, nogat, lotu bilong ol i helpim ol memba bilong ol na ol narapela man long komiuniti. Olsem, wok autim tok bilong mipela i bin helpim planti man long lusim ol pasin i save nogutim ol, olsem pasin bilong kisim drak na dring planti tumas alkohol. Na tu, mipela i save mekim skul bilong rit rait long olgeta hap bilong graun, na helpim planti tausen manmeri long rit rait. Na long taim bilong disasta, mipela i save insait long rilif wok. Mipela i wok strong long kirapim ol man long mekim gutpela pasin, olsem Jisas i bin tokim ol disaipel bilong em long mekim.
Kisim Sampela Save Moa
GUTPELA NIUS I KAM LONG GOD!
Olsem Wanem Yu Inap Luksave Long Lotu i Tru?
Yu ting i gat wanpela trupela lotu tasol? Skelim 5-pela mak bilong trupela lotu.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn